Hoe lees ons die Bybel? - Nederduitsch Hervormde Kerk van Afrika
Talle Bybellesers sal waarskynlik nie met laasgenoemde stelling saamstem nie. Om te verstaan wat die Bybel vir ons wil sê, oordeel hulle, is eintlik 'n baie eenvoudige saak. Lees net wat daar staan. Moet nie die saak ingewikkeld maak deur te veel vrae te vra nie. Lees net wat daar staan! So eenvoudig is dit… Hierdie benadering tot die lees van die Bybel laat my altyd dink aan 'n bufferplakker wat ek gereeld sien wanneer ek sekere dele van Amerika besoek om daar 'n teologiese kongres by te woon: God said it. I believe it. That settles it. So eenvoudig is dit…
Hierdie wyse van die lees van die Bybel skep geen probleem nie wanneer ons byvoorbeeld in Johannes 3: 16 lees dat God so 'n liefdevolle God is dat Hy sy Seun vir die wêreld gee sodat gelowiges nie verlore sal gaan nie. Maar wat van 1 Samuel 15: 3, waarin God vir Saul opdrag gee om nie net Amalek te verslaan nie, maar ook dat hy man en vrou … kind en suigling, bees en skaap, kameel en donkie moet doodmaak? Is dit dieselfde God as die God van Johannes 3: 16?
(Prof Ernest van Eck is adjunkdekaan van UP se Fakulteit Teologie en Religie en hoof van die Departement Nuwe Testament en Verwante Literatuur)